ଲାମିଭୁଡିନ/ଜିଡୋଭୁଡିନ
ଲାମିଭୁଡିନ/ଜିଡୋଭୁଡିନ (ଇଂରାଜୀ ଭାଷାରେ Lamivudine/zidovudine, ବିକ୍ରୟ ନାମ କୋମ୍ବିଭିର) ଔଷଧ ଏଚଆଇଭି/ଏଡସ ରୋଗରେ ଦିଆଯାଏ । ଏଥିରେ ଦୁଇଟି ନିର୍ଦ୍ଦିଷ୍ଟ ମାତ୍ରାର ଆଣ୍ଟିରେଟ୍ରୋଭାଇରାଲ ଔଷଧ (antiretroviral medications) ଥାଏ ଯାହାର ନାମ ଲାମିଭୁଡିନ ଓ ଜିଡୋଭୁଡିନ । ଏହି ଔଷଧଦ୍ୱୟ ଅନ୍ୟାନ୍ୟ ଆଣ୍ଟିରେଟ୍ରୋଭାଇରାଲ ଔଷଧ ସ‌ହିତ ମଧ୍ୟ ଦିଆଯାଏ । ଦିନ‌କୁ ଦୁଇ ଥର ଏହି ଔଷଧ ପାଟିରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଥକ୍କା ଅନୁଭବ, ଅଇ, ତରଳ ଝାଡ଼ା ଓ ଜ୍ୱର ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ରୋଧନ (bone marrow suppression), ମାଂସପେଶୀ କ୍ଷତି (muscle damage), ପୂର୍ବରୁ ହେପାଟାଇଟିସ ବି ଥିଲେ ଅଧିକ ସାଂଘାତିକ ହେବା, ରକ୍ତ ଲାକ୍ଟେଟ ଅଧିକ ରହିବା (high blood lactate) ଓ ଯକୃତ ବୃଦ୍ଧି (:en:liver enlargement) ହେବା ଇତ୍ୟାଦି ଲକ୍ଷଣମାନ ଦେଖାଯାଏ । ଗର୍ଭାବସ୍ଥାରେ ଏହା ଚିକିତ୍ସାର ଏକ ଅଂଶ ହୋଇପାରେ ।  ଏହି ଔଷଧଦ୍ୱୟ ନ୍ୟୁକ୍ଲିଓସାଇଡ ରିଭର୍ସ ଟ୍ରାନ୍ସକ୍ରିପ୍ଟେଜ (nucleoside reverse transcriptase inhibitor ବା NRTI) ଶ୍ରେଣୀର ଔଷଧ । ପ୍ରଜନନ ନିମନ୍ତେ ଆବଶ୍ୟକ ହେଉଥିବା ରିଭର୍ସ ଟ୍ରାନ୍ସକ୍ରିପ୍ଟେଜ (reverse transcriptase) ଏଞ୍ଜାଇମର (enzyme) କାମକୁ ଏହି ଔଷଧ ଅବରୋଧ କରେ । 

ସନ ୧୯୯୭ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ଲାମିଭୁଡିନ/ଜିଡୋଭୁଡିନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ  । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ଏହାର ଏକ ମାସର ହୋଲସେଲ ମୂଲ୍ୟ ପ୍ରାୟ ୬.୯ରୁ ୨୯.୬୪ ଆମେରିକୀୟ ଡଲାର । ସନ ୨୦୧୫ରେ ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାର ।

ଆଧାର 

ଔଷଧ